
Ministru kabineta noteikumi Nr. 114
Rīgā 2022. gada 15. februārī (prot. Nr. 8 3. §)
Grozījumi Ministru kabineta 2010. gada 29. jūnija noteikumos Nr. 606 "Noteikumi par karavīra un zemessarga uzturdevas kompensācijas apmēru un izmaksāšanas kārtību"
Izdoti saskaņā ar Valsts un pašvaldību institūciju amatpersonu
un darbinieku atlīdzības likuma 35.panta pirmo daļu un Latvijas Republikas
Zemessardzes likuma 33.panta pirmo daļu
· Izdarīt Ministru kabineta 2010. gada 29. jūnija noteikumos Nr. 606 "Noteikumi par karavīra un zemessarga uzturdevas kompensācijas apmēru un izmaksāšanas kārtību" (Latvijas Vēstnesis, 2010, 104., 148. nr.; 2011, 192. nr.; 2012, 106. nr.; 2013, 215. nr.; 2016, 124. nr.; 2021, 104. nr.) šādus grozījumus:
· 1. Izteikt 6.4. apakšpunktu šādā redakcijā:
· "6.4. speciālo operāciju pavēlniecības karavīri, kuri veic speciālās operācijas vai sniedz atbalstu tiesībaizsardzības institūcijām Latvijas teritorijā, – operācijas vai atbalsta sniegšanas dienā;".
· 2. Izteikt 6.6. apakšpunktu šādā redakcijā:
· "6.6. karavīri un zemessargi, kuri ne mazāk par 24 stundām bez pārtraukuma piedalās dienesta pienākumu izpildē vai militārajās mācībās lauka apstākļos, – dienesta pienākumu izpildes dienā."

